ddrg/super_eurlex huggingface dataset:
ΚΑΝΟΝΙΣΜΟΣ (ΕΚ) αριθ. 2045/95 ΤΗΣ ΕΠΙΤΡΟΠΗΣ της 23ης Αυγούστου 1995 για την κατάργηση του κανονισμού (ΕΚ) αριθ. 1702/95 σχετικά με τη διακοπή της αλιείας του σεβαστού από σκάφη που φέρουν τη σημαία της Γαλλίας

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΟΚ) αριθ. 2847/93 του Συμβουλίου της 12ης Οκτωβρίου 1993 για τη θέσπιση συστήματος ελέγχου της κοινής αλιευτικής πολιτικής (1), και ιδίως το άρθρο 21 παράγραφος 3,

Εκτιμώντας:

ότι, με τον κανονισμό (ΕΚ) αριθ. 1702/95 της Επιτροπής (2) διακόπηκε η αλιεία σεβαστού στα ύδατα των διαιρέσεων CIEM I, IIa, b (νορβηγικά ύδατα βορείως των 62° Ν) από πλοία με σημαία της Γαλλίας ή νηολογημένα στη Γαλλία 7

ότι η Γερμανία μετέφερε στη Γαλλία την 1η Αυγούστου 1995 300 τόνους σεβαστού στα ύδατα των διαιρέσεων CIEM I, IIa, b (νορβηγικά ύδατα βορείως των 62° Ν) από πλοία με σημαία της Γαλλίας ή νηολογημένα στη Γαλλία 7 ότι, κατά συνέπεια, είναι αναγκαίο να καταργηθεί ο κανονισμός (ΕΚ) αριθ. 1702/95,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Ο κανονισμός (ΕΚ) αριθ. 1702/95 καταργείται.

Άρθρο 2

Ο παρών κανονισμός αρχίζει να ισχύει την επόμενη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 23 Αυγούστου 1995.

Για την Επιτροπή

Karel VAN MIERT

Μέλος της Επιτροπής

(1) ΕΕ αριθ. L 261 της 20. 10. 1993, σ. 1.

(2) ΕΕ αριθ. L 162 της 13. 7. 1995, σ. 12.
ΚΑΝΟΝΙΣΜΟΣ (ΕΚ) αριθ. 1967/95 ΤΗΣ ΕΠΙΤΡΟΠΗΣ της 9ης Αυγούστου 1995 για την τροποποίηση του κανονισμού (ΕΟΚ) αριθ. 2168/92 σχετικά με τις λεπτομέρειες εφαρμογής των ειδικών μέτρων υπέρ των Καναρίων Νήσων όσον αφορά τα γεώμηλα

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΟΚ) αριθ. 1601/92 του Συμβουλίου της 15ης Ιουνίου 1992 για ειδικά μέτρα που αφορούν ορισμένα γεωργικά προϊόντα υπέρ των Καναρίων Νήσων (1), όπως τροποποιήθηκε τελευταία από τον κανονισμό (ΕΚ) αριθ. 3290/94 (2), και ιδίως το άρθρο 21,

Εκτιμώντας:

ότι το άρθρο 21 του κανονισμού (ΕΟΚ) αριθ. 1601/92 προβλέπει περιορισμό των παραδόσεων στις Καναρίους Νήσους από τρίτες χώρες ή τις λοιπές χώρες της Κοινότητας γεωμήλων κατανάλωσης, κατά τη διάρκεια των ευαίσθητων περιόδων, ώστε να αποφευχθούν οι διαταραχές στην εμπορία της παραγωγής των Καναρίων Νήσων 7 ότι πρέπει να προσδιοριστεί η εν λόγω ευαίσθητη περίοδος εμπορίας για το 1995, καθώς και η μέγιστη ποσότητα των παραδόσεων γεωμήλων στις Καναρίους Νήσους για το έτος αυτό 7 ότι πρέπει να τροποποιηθεί προς το σκοπό αυτό το άρθρο 10 του κανονισμού (ΕΟΚ) αριθ. 2168/92 της Επιτροπής (3), όπως τροποποιήθηκε τελευταία από τον κανονισμό (ΕΚ) αριθ. 1481/95 (4) 7 ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Σπόρων,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Ο κανονισμός (ΕΟΚ) αριθ. 2168/92 τροποποιείται ως εξής:

1. Το άρθρο 10 παράγραφος 1 πρώτο εδάφιο αντικαθίσταται από το ακόλουθο κείμενο:

«1. Για την περίοδο από 9 Αυγούστου έως 31 Οκτωβρίου 1995, η παράδοση στις Καναρίους Νήσους από τις τρίτες χώρες και την υπόλοιπη Κοινότητα γεωμήλων καταναλώσεως των κωδικών ΣΟ 0701 90 51, 0701 90 59 και 0701 90 90 περιορίζεται στις ποσότητες που αναγράφονται στο παράρτημα.».

2. Το παράρτημα αντικαθίσταται από το παράρτημα του παρόντος κανονισμού.

Άρθρο 2

Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.

Εφαρμόζεται από τις 9 Αυγούστου 1995.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 9 Αυγούστου 1995.

Για την Επιτροπή Martin BANGEMANN Μέλος της Επιτροπής

ΠΑΡΑΡΤΗΜΑ

«ΠΑΡΑΡΤΗΜΑ Κατανομή των ποσοτήτων που αναφέρονται στο άρθρο 10:

>ΘΕΣΗ ΠΗΝΑΚΑ>
ΚΑΝΟΝΙΣΜΟΣ (ΕΚ) αριθ. 1925/95 ΤΗΣ ΕΠΙΤΡΟΠΗΣ της 3ης Αυγούστου 1995 για τον καθορισμό των ποσοστών αποδοχής των αιτήσεων για άδειες εισαγωγής που υποβάλλονται τον Ιούλιο 1995, για ορισμένα προϊόντα στον τομέα του γάλακτος και των γαλακτοκομικών προϊόντων στα πλαίσια του καθεστώτος που προβλέπεται από τις συμφωνίες απελευθέρωσης των συναλλαγών που έχει συνάψει η Κοινότητα με τη Δημοκρατία της Εσθονίας, τη Δημοκρατία της Λετονίας και τη Δημοκρατία της Λιθουανίας

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΚ) αριθ. 1713/95 της Επιτροπής της 13ης Ιουλίου 1995 για τον καθορισμό λεπτομερειών εφαρμογής, στον τομέα του γάλακτος και γαλακτοκομικών προϊόντων, του καθεστώτος που προβλέπεται από τις προσωρινές συμφωνίες μεταξύ της Κοινότητας και των Βαλτικών χωρών (1), και ιδίως το άρθρο 4 παράγραφος 4,

Εκτιμώντας ότι οι αιτήσεις για τη χορήγηση πιστοποιητικών εισαγωγής που υποβάλλονται για τα προϊόντα που αναφέρονται στον κανονισμό (ΕΚ) αριθ. 1739/95 αφορούν, για ορισμένα προϊόντα, ποσότητες ανώτερες από τις διαθέσιμες 7 ότι πρέπει, συνεπώς, να καθοριστούν ποσοστά μειώσεως για ορισμένες ποσότητες που ζητούνται για την περίοδο από 1ης Ιουλίου μέχρι 30 Σεπτεμβρίου 1995,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Οι αιτήσεις πιστοποιητικών εισαγωγής για τα προϊόντα που υπάγονται στους κωδικούς ΣΟ που περιλαμβάνονται στο παράρτημα, που υποβάλλονται για την περίοδο από 1ης Ιουλίου έως 30 Σεπτεμβρίου 1995 δυνάμει του κανονισμού (ΕΚ) αριθ. 1713/95 γίνονται αποδεκτές ανά χώρα καταγωγής και μέχρι τα οριζόμενα ποσοστά.

Άρθρο 2

Ο παρών κανονισμός αρχίζει να ισχύει στις 4 Αυγούστου 1995.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 3 Αυγούστου 1995.

Για την Επιτροπή Hans VAN DEN BROEK Μέλος της Επιτροπής

ΠΑΡΑΡΤΗΜΑ

>ΘΕΣΗ ΠΗΝΑΚΑ>
ΚΑΝΟΝΙΣΜΟΣ (ΕΚ) αριθ. 1876/95 ΤΗΣ ΕΠΙΤΡΟΠΗΣ της 28ης Ιουλίου 1995 σχετικά με τη διακοπή της αλιείας πεσκανδρίτσας από σκάφη που φέρουν τη σημαία του Βελγίου

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΟΚ) αριθ. 2847/93 του Συμβουλίου της 12ης Οκτωβρίου 1993 για τη θέσπιση συστήματος ελέγχου της κοινής αλιευτικής πολιτικής (1), και ιδίως το άρθρο 21 παράγραφος 3,

Εκτιμώντας:

ότι ο κανονισμός (ΕΚ) αριθ. 3362/94 της 20ής Δεκεμβρίου 1994 περί καθορισμού, για ορισμένα αποθέματα ιχθύων και ομάδες αποθεμάτων ιχθύων, των συνολικών επιτρεπόμενων αλιευμάτων (TAC) για το 1995 και ορισμένων όρων βάσει των οποίων μπορούν να αλιεύονται (2), όπως τροποποιήθηκε από τον κανονισμό (ΕΚ) αριθ. 746/95 (3), προβλέπει τις ποσοστώσεις πεσκανδρίτσας για το 1995 7 ότι, προκειμένου να εξασφαλισθεί η συμμόρφωση προς τις διατάξεις σχετικά με τους ποσοτικούς περιορισμούς για τα αλιεύματα των αποθεμάτων που υπόκεινται σε ποσοστώσεις, είναι αναγκαίο για την Επιτροπή να ορίσει την ημερομηνία μέχρι την οποία τα αλιεύματα, τα οποία πραγματοποιούνται από σκάφη που φέρουν τη σημαία κράτους μέλους, θεωρούνται ότι έχουν εξαντλήσει την ποσόστωση που έχει χορηγηθεί 7 ότι, σύμφωνα με τις πληροφορίες που ανακοινώθηκαν στην Επιτροπή, τα αλιεύματα πεσκανδρίτσας στα ύδατα της διαίρεσης CIEM VIII a, b, d από σκάφη που φέρουν τη σημαία του Βελγίου ή είναι νηολογημένα στο Βέλγιο, έχουν προσεγγίσει το όριο των ποσοστώσεων που έχουν χορηγηθεί για το 1995 7 ότι το Βέλγιο απαγόρευσε την αλιεία του αποθέματος αυτού από τις 16 Ιουλίου 1995 7 ότι, κατά συνέπεια, είναι αναγκαίο να τηρηθεί η ημερομηνία αυτή,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Τα αλιεύματα πεσκανδρίτσας στα ύδατα της διαίρεσης CIEM VIII a, b, d από σκάφη που φέρουν τη σημαία του Βελγίου ή είναι νηολογημένα στο Βέλγιο θεωρούνται ότι έχουν εξαντλήσει την ποσόστωση που έχει χορηγηθεί στο Βέλγιο για το 1995.

Απαγορεύεται η αλιεία πεσκανδρίτσας στα ύδατα της διαίρεσης CIEM VIII a, b, d από σκάφη που φέρουν τη σημαία του Βελγίου ή είναι νηολογημένα στο Βέλγιο καθώς επίσης και η διατήρηση επί του σκάφους, η μεταφόρτωση και η εκφόρτωση του εν λόγω αποθέματος που έχει αλιευθεί από τα προαναφερθέντα σκάφη μετά την ημερομηνία εφαρμογής του παρόντος κανονισμού.

Άρθρο 2

Ο παρών κανονισμός αρχίζει να ισχύει την επόμενη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.

Εφαρμόζεται από τις 16 Ιουλίου 1995.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 28 Ιουλίου 1995.

Για την Επιτροπή Emma BONINO Μέλος της Επιτροπής
ΚΑΝΟΝΙΣΜΟΣ (ΕΚ) αριθ. 1816/95 ΤΗΣ ΕΠΙΤΡΟΠΗΣ της 26ης Ιουλίου 1995 που καθορίζει μερικές διατάξεις εφαρμογής του κανονισμού (ΕΚ) αριθ. 3036/94 του Συμβουλίου για τη θέσπιση οικονομικού καθεστώτος παθητικής τελειοποίησης που εφαρμόζεται σε ορισμένα κλωστοϋφαντουργικά προϊόντα και ενδύματα που επανεισάγονται στην Κοινότητα μετά από κατεργασία ή μεταποίηση σε ορισμένες τρίτες χώρες

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΚ) αριθ. 3036/94 του Συμβουλίου της 8ης Δεκεμβρίου 1994 για τη θέσπιση οικονομικού καθεστώτος παθητικής τελειοποίησης που εφαρμόζεται σε ορισμένα κλωστοϋφαντουργικά προϊόντα και ενδύματα που επανεισάγονται στην Κοινότητα μετά από κατεργασία ή μεταποίηση σε ορισμένες τρίτες χώρες (1), και ιδίως το άρθρο 3 παράγραφος 8,

Εκτιμώντας:

ότι είναι σκόπιμο να καθοριστούν οι ποσότητες που προορίζονται για τους προηγούμενους δικαιούχους βάσει του άρθρου 3 παράγραφος 4 πρώτο εδάφιο του εν λόγω κανονισμού 7 ότι είναι σκόπιμο να καθοριστούν οι μέγιστες ποσότητες που προβλέπονται στο άρθρο 3 παράγραφος 5 τέταρτο εδάφιο του εν λόγω κανονισμού, από την 1η Ιανουαρίου 1995, γιατί η χορήγηση των ποσοτήτων, βάσει μέγιστων ποσοτήτων, προβλέπεται στον κανονισμό (ΕΚ) αριθ. 3036/94, που άρχισε να ισχύει την 1η Ιανουαρίου 1995 7 ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Οικονομικού Καθεστώτος Παθητικής Τελειοποίησης Κλωστοϋφαντουργικών Προϊόντων,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Για τους σκοπούς του άρθρου 3 παράγραφος 4 πρώτο εδάφιο του κανονισμού (ΕΚ) αριθ. 3036/94, η συνολική ποσότητα για την οποία ένας προηγούμενος δικαιούχος εκτέλεσε εργασίες παθητικής τελειοποίησης είναι η ποσότητα των παράγωγων προϊόντων που επανεισάγονται στο πλαίσιο του οικονομικού καθεστώτος της παθητικής τελειοποίησης κατά το 1993 ή 1994, κατ' επιλογή του αιτούντος.

Άρθρο 2

Οι μέγιστες ποσότητες που προβλέπονται στο άρθρο 3 παράγραφος 5 τέταρτο εδάφιο του κανονισμού (ΕΚ) αριθ. 3036/94, αντιστοιχούν στις μέγιστες ποσότητες που αναγράφονται στο παράρτημα.

Άρθρο 3

Ο παρών κανονισμός αρχίζει να ισχύει την πρώτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.

Εφαρμόζεται από την 1η Ιανουαρίου 1995.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 26 Ιουλίου 1995.

Για την Επιτροπή Mario MONTI Μέλος της Επιτροπής

ΠΑΡΑΡΤΗΜΑ

Μέγιστες ποσότητες που προβλέπονται στο άρθρο 3 παράγραφος 5 τέταρτο εδάφιο του κανονισμού (ΕΚ) αριθ. 3036/94

>ΘΕΣΗ ΠΗΝΑΚΑ>
ΚΑΝΟΝΙΣΜΟΣ (ΕΚ) αριθ. 1799/95 ΤΗΣ ΕΠΙΤΡΟΠΗΣ της 25ης Ιουλίου 1995 για τροποποίηση του κανονισμού (ΕΚ) αριθ. 2715/94 περί θεσπίσεως ειδικών κανόνων σχετικά με τις αντισταθμιστικές πληρωμές για ορισμένες αρδευόμενες αροτραίες καλλιέργειες

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΟΚ) αριθ. 1765/92 του Συμβουλίου της 30ής Ιουνίου 1992 για τη θέσπιση καθεστώτος στήριξης των παραγωγών ορισμένων αροτραίων καλλιεργειών (1), όπως τροποποιήθηκε τελευταία από τον κανονισμό (ΕΚ) αριθ. 1664/95 της Επιτροπής (2), και ιδίως το άρθρο 12,

Εκτιμώντας:

ότι το σχέδιο περιφερειοποίησης της Γαλλίας, που έχει καταρτισθεί σύμφωνα με το άρθρο 3 του κανονισμού (ΕΟΚ) αριθ. 1765/92 και επρόκειτο να εφαρμοσθεί από την περίοδο εμπορίας 1995/96, περιορίζει το προνόμιο των «αρδευόμενων» αντισταθμιστικών πληρωμών σε μία μόνο καλλιέργεια ελαιούχων σπόρων, δηλαδή τη σόγια 7 ότι πρέπει, κατά συνέπεια, να καθορισθεί ειδικό ανώτατο όριο για την καλλιέργεια αυτή και να τροποποιηθεί ο κανονισμός (ΕΚ) αριθ. 2715/94 της Επιτροπής (3) 7 ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Κοινής Επιτροπής Διαχείρισης Σιτηρών, Λιπαρών Ουσιών και Αποξηραμένων Ζωοτροφών,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Στο παράρτημα του κανονισμού (ΕΚ) αριθ. 2715/94 της Επιτροπής, ο πίνακας στη στήλη «Γαλλία» αντικαθίσταται από τον πίνακα που περιλαμβάνεται στο παράρτημα του παρόντος κανονισμού.

Άρθρο 2

Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.

Εφαρμόζεται από την περίοδο εμπορίας 1995/96.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 25 Ιουλίου 1995.

Για την Επιτροπή Franz FISCHLER Μέλος της Επιτροπής

ΠΑΡΑΡΤΗΜΑ

ΓΑΛΛΙΑ

>ΘΕΣΗ ΠΗΝΑΚΑ>
ΚΑΝΟΝΙΣΜΟΣ (ΕΚ) αριθ. 1630/95 ΤΗΣ ΕΠΙΤΡΟΠΗΣ της 5ης Ιουλίου 1995 για την κατάργηση του κανονισμού (ΕΟΚ) αριθ. 1073/68 περί θεσπίσεως των λεπτομερειών εφαρμογής για τον καθορισμό των τιμών ελεύθερο στα σύνορα και για τον καθορισμό των εισφορών στον τομέα του γάλακτος και των γαλακτοκομικών προϊόντων

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΟΚ) αριθ. 804/68 του Συμβουλίου της 27ης Ιουνίου 1968 περί κοινής οργανώσεως της αγοράς στον τομέα του γάλακτος και των γαλακτοκομικών προϊόντων (1), όπως τροποποιήθηκε τελευταία από τον κανονισμό (ΕΚ) αριθ. 1538/95 (2), και ιδίως το άρθρο 13 παράγραφος 3 και το άρθρο 16 παράγραφος 4,

Εκτιμώντας:

ότι ο κανονισμός (ΕΟΚ) αριθ. 1073/68 της Επιτροπής (3), όπως τροποποιήθηκε από τον κανονισμό (ΕΟΚ) αριθ. 222/88 (4), έχει καθορίσει τις λεπτομέρειες εφαρμογής για τον καθορισμό των εισφορών στο γαλακτοκομικό τομέα 7 ότι, με ισχύ από 1ης Ιουλίου 1995, η εφαρμογή της συμφωνίας επί της γεωργίας που συνήφθη στο πλαίσιο των πολυμερών εμπορικών διαπραγματεύσεων του Γύρου της Ουρουγουάης δεν επιτρέπει πλέον εισφορές οι οποίες θα υπολογίζονται συναρτήσει των τιμών ελεύθερο στα σύνορα και, συνεπώς, πρέπει να τροποποιηθεί ο κανονισμός αυτός 7 ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Γάλακτος και Γαλακτοκομικών Προϊόντων,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Ο κανονισμός (ΕΟΚ) αριθ. 1073/68 καταργείται.

Άρθρο 2

Ο παρών κανονισμός αρχίζει να ισχύει την επόμενη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 5 Ιουλίου 1995.

Για την Επιτροπή Franz FISCHLER Μέλος της Επιτροπής
ΚΑΝΟΝΙΣΜΟΣ (ΕΚ) αριθ. 1572/95 ΤΗΣ ΕΠΙΤΡΟΠΗΣ της 30ής Ιουνίου 1995 για τροποποίηση του κανονισμού (ΕΟΚ) αριθ. 3537/89 περί του σταδίου εμπορίας στο οποίο αναφέρεται ο μέσος όρος των τιμών του σφαγμένου χοίρου

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΟΚ) αριθ. 2759/75 του Συμβουλίου της 29ης Οκτωβρίου 1975, περί κοινής οργανώσεως της αγοράς στον τομέα του χοιρείου κρέατος (1), όπως τροποποιήθηκε τελευταία από τον κανονισμό (ΕΚ) αριθ. 3290/94 (2), και ιδίως το άρθρο 4 παράγραφος 6,

Εκτιμώντας:

ότι ο κανονισμός (ΕΚ) αριθ. 1541/95 του Συμβουλίου της 29ης Ιουνίου 1995 για τον καθορισμό, για την περίοδο από 1ης Ιουλίου 1995 έως 30 Ιουνίου 1996, τις τιμής βάσης και του αντιπροσωπευτικού ποιοτικού τύπου του σφαγμένου χοίρου (3), έχει καθορίσει την κατηγορία Ε ως αντιπροσωπευτικό ποιοτικό τύπο των σφαγίων χοίρου βάρους από 60 έως λιγότερο από 120 χιλιόγραμμα 7 ότι πρέπει, συνεπώς, να προβλεφθεί η τροποποίηση αυτή στον κανονισμό (ΕΟΚ) αριθ. 3537/89 της Επιτροπής (4), η οποία καθορίζει την ποιότητα των σφαγίων χοίρου που χρησιμοποιούνται για τον υπολογισμό της κοινοτικής τιμής στην αγορά του σφαγμένου χοίρου 7 ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Χοιρείου Κρέατος,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Στο άρθρο 2 παράγραφος 2 πρώτη περίπτωση του κανονισμού (ΕΟΚ) αριθ. 3537/89, οι όροι «κατηγορία U» αντικαθίστανται από τους όρους «κατηγορία Ε».

Άρθρο 2

Ο παρών κανονισμός αρχίζει να ισχύει την 1η Ιουλίου 1995.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 30 Ιουνίου 1995.

Για την Επιτροπή Franz FISCHLER Μέλος της Επιτροπής
ΚΑΝΟΝΙΣΜΟΣ (ΕΚ) αριθ. 1546/95 ΤΟΥ ΣΥΜΒΟΥΛΙΟΥ της 29ης Ιουνίου 1995 για την τροποποίηση του κανονισμού (ΕΟΚ) αριθ. 2046/89 για τη θέσπιση των γενικών μέτρων σχετικά με την απόσταξη των οίνων και των υποπροϊόντων της οινοποίησης

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΟΚ) αριθ. 822/87 του Συμβουλίου της 16ης Μαρτίου 1987 για την κοινή οργάνωση της αμπελοοινικής αγοράς (1), και ιδίως το άρθρο 35 παράγραφος 7, το άρθρο 36 παράγραφος 5, το άρθρο 38 παράγραφος 4, το άρθρο 39 παράγραφος 8, το άρθρο 41 παράγραφος 8, το άρθρο 42 παράγραφος 4 και το άρθρο 79 παράγραφος 2,

την πρόταση της Επιτροπής (2),

Εκτιμώντας ότι το άρθρο 2 παράγραφος 3 του κανονισμού (ΕΟΚ) αριθ. 2046/89 του Συμβουλίου (3) προβλέπει τη δυνατότητα, για τα κράτη μέλη, να εξομοιώνουν τις ομάδες των παραγωγών με παραγωγούς για την εφαρμογή της υποχρεωτικής αποστάξεως και ότι η παράγραφος 4 του ιδίου άρθρου προβλέπει την υποβολή σχετικής εκθέσεως 7 ότι τα προτεινόμενα μέτρα πρέπει να έχουν συνοχή με άλλα μέτρα τα οποία η Κοινότητα προτίθεται να λάβει προσεχώς και ότι, για το λόγο αυτό, ενδείκνυται να παραταθεί η προθεσμία που προβλέπεται στην προαναφερθείσα παράγραφο 4,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Στο άρθρο 2 του κανονισμού (ΕΟΚ) αριθ. 2046/89, η παράγραφος 4 αντικαθίσταται από το ακόλουθο κείμενο:

«4. Η παράγραφος 3 εφαρμόζεται έως τις 31 Αυγούστου 1996.

Πριν από τις 31 Μαρτίου 1996, η Επιτροπή υποβάλλει στο Συμβούλιο έκθεση επί της εφαρμογής της εν λόγω παραγράφου, συνοδευόμενη, κατά περίπτωση, από κατάλληλη πρόταση. Το Συμβούλιο αποφασίζει επί των ενδεχομένων μέτρων που εφαρμόζονται από την 1η Σεπτεμβρίου 1996.»

Άρθρο 2

Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.

Εφαρμόζεται από την 1η Σεπτεμβρίου 1995.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Λουξεμβούργο, 29 Ιουνίου 1995.

Για το Συμβούλιο Ο Πρόεδρος J. BARROT

(1) ΕΕ αριθ. L 84 της 27. 3. 1987, σ. 1. Κανονισμός όπως τροποποιήθηκε τελευταία από τον κανονισμό (ΕΚ) αριθ. 1544/95 (βλέπε σ. 31 της παρούσας Επίσημης Εφημερίδας).

(2) ΕΕ αριθ. C 99 της 21. 4. 1995, σ. 40.

(3) ΕΕ αριθ. L 202 της 14. 7. 1989, σ. 14. Κανονισμός όπως τροποποιήθηκε τελευταία από τον κανονισμό (ΕΚ) αριθ. 1892/94 (ΕΕ αριθ. L 197 της 30. 7. 1994, σ. 44).
ΚΑΝΟΝΙΣΜΟΣ (ΕΚ) αριθ. 1586/95 ΤΗΣ ΕΠΙΤΡΟΠΗΣ της 30ής Ιουνίου 1995 για τροποποίηση του κανονισμού (ΕΟΚ) αριθ. 776/78 περί εφαρμογής του κατώτερου ύψους της επιστροφής κατά την εξαγωγή γαλακτοκομικών προϊόντων

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΟΚ) αριθ. 804/68 του Συμβουλίου της 27ης Ιουνίου 1968 περί κοινής οργανώσεως της αγοράς στον τομέα του γάλακτος και των γαλακτοκομικών προϊόντων (1), όπως τροποποιήθηκε τελευταία από τον κανονισμό (ΕΚ) αριθ. 1538/95 (2), και ιδίως το άρθρο 17 παράγραφος 14,

Εκτιμώντας:

ότι ο κανονισμός (ΕΟΚ) αριθ. 1098/68 της Επιτροπής της 27ης Ιουλίου 1968 περί καθορισμού των λεπτομερειών εφαρμογής των επιστροφών κατά την εξαγωγή στον τομέα του γάλακτος και των γαλακτοκομικών προϊόντων (3), όπως τροποποιήθηκε τελευταία από τον κανονισμό (ΕΟΚ) αριθ. 2767/90 (4), έχει καθορίσει τις ζώνες προορισμού που επιλέγονται κατά τον καθορισμό των επιστροφών 7 ότι ο κανονισμός (ΕΟΚ) αριθ. 776/78 της Επιτροπής (5), όπως τροποποιήθηκε τελευταία από τον κανονισμό (ΕΚ) αριθ. 3337/94 (6), περί εφαρμογής του κατώτερου ύψους της επιστροφής κατά την εξαγωγή γαλακτοκομικών προϊόντων, αναφέρεται στις εν λόγω ζώνες 7 ότι ο κανονισμός (ΕΟΚ) αριθ. 1098/68 έχει καταργηθεί από τον κανονισμό (ΕΚ) αριθ. 1466/95 της Επιτροπής (7) 7 ότι ο κανονισμός (ΕΚ) αριθ. 3079/94 της Επιτροπής (8) καθορίζει την ονοματολογία των χωρών για τις στατιστικές του εξωτερικού εμπορίου της Κοινότητας και του εμπορίου μεταξύ των κρατών μελών 7 ότι πρέπει, συνεπώς, να προσαρμοστεί ο κανονισμός (ΕΟΚ) αριθ. 776/78 αντικαθιστώντας τις αναφορές στις ζώνες με την αντίστοιχη ανοματολογία 7 ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Γάλακτος και Γαλακτοκομικών Προϊόντων,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Ο κανονισμός (ΕΟΚ) αριθ. 776/78 τροποποιείται ως εξής:

1. στο άρθρο 2 οι όροι «ζώνη Ε» αντικαθίστανται από τους όρους «προορισμός αριθ. 400» 7 2. στο παράρτημα ΙΙ:

- στην επικεφαλίδα της στήλης «Προορισμός» οι όροι «ζώνη Ε» αντικαθίστανται από τους όρους «αριθ. 400»,

- η αναφορά «κανονισμός (ΕΟΚ) αριθ. 1098/68» που αναγράφεται στην υποσημείωση (1) αντικαθίσταται από την αναφορά «κανονισμός (ΕΚ) αριθ. 3079/94».

Άρθρο 2

Ο παρών κανονισμός αρχίζει να ισχύει την επόμενη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 30 Ιουνίου 1995.

Για την Επιτροπή Franz FISCHLER Μέλος της Επιτροπής
ΚΑΝΟΝΙΣΜΟΣ (ΕΚ) αριθ. 1531/95 ΤΟΥ ΣΥΜΒΟΥΛΙΟΥ της 29ης Ιουνίου 1995 για τον καθορισμό, για την περίοδο εμπορίας 1995/96, της τιμής παρεμβάσεως του ρυζιού paddy

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ιδίως το άρθρο 43,

την πρόταση της Επιτροπής (1),

τη γνώμη του Ευρωπαϊκού Κοινοβουλίου (2),

τη γνώμη της Οικονομικής και Κοινωνικής Επιτροπής (3),

Εκτιμώντας:

ότι η πολιτική της αγοράς και των τιμών παραμένει το κύριο όργανο της εισοδηματικής πολιτικής στον τομέα του ρυζιού 7 ότι η τιμή παρεμβάσεως του ρυζιού paddy πρέπει να καθοριστεί λαμβάνοντας υπόψη, αφενός, τον προσανατολισμό που πρέπει να δοθεί στην παραγωγή του ρυζιού για τη χρησιμοποίησή του και, αφετέρου, τους δημοσιονομικούς περιορισμούς και τους περιορισμούς της αγοράς 7 ότι, για το προϊόν το οποίο αναφέρεται στον παρόντα κανονισμό, η εφαρμογή των κριτηρίων που προαναφέρθηκαν οδηγεί στον καθορισμό της τιμής που αναφέρεται κατωτέρω,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Για την περίοδο εμπορίας 1995/96, η τιμή παρεμβάσεως του ρυζιού paddy καθορίζεται σε 373,84 Ecu ανά τόνο.

Άρθρο 2

Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.

Εφαρμόζεται από την 1η Σεπτεμβρίου 1995.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Λουξεμβούργο, 29 Ιουνίου 1995.

Για το Συμβούλιο Ο Πρόεδρος J. BARROT

(1) ΕΕ αριθ. C 99 της 21. 4. 1995, σ. 6.

(2) ΕΕ αριθ. C 151 της 19. 6. 1995.

(3) ΕΕ αριθ. C 155 της 21. 6. 1995, σ. 21.